title: 2012 m. spalio 24 d. Komisijos įgyvendinimo reglamentas (ES) Nr. 984/2012, kuriuo iš dalies keičiamas Reglamentas (EB) Nr. 391/2007, nustatantis išsamias Tarybos reglamento (EB) Nr. 861/2006 įgyvendinimo taisykles dėl valstybių narių išlaidų, patirtų įgyvendinant bendrajai žuvininkystės politikai taikomas stebėsenos ir kontrolės sistemas

text:
25.10.2012

               LT

               Europos Sąjungos oficialusis leidinys

               L 295/9

         KOMISIJOS ĮGYVENDINIMO REGLAMENTAS (ES) Nr. 984/2012
   2012 m. spalio 24 d.
   kuriuo iš dalies keičiamas Reglamentas (EB) Nr. 391/2007, nustatantis išsamias Tarybos reglamento (EB) Nr. 861/2006 įgyvendinimo taisykles dėl valstybių narių išlaidų, patirtų įgyvendinant bendrajai žuvininkystės politikai taikomas stebėsenos ir kontrolės sistemas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 8 straipsnio 2 dalį,
   kadangi:

               (1)

               atsižvelgiant į 2002 m. gruodžio 20 d. Tarybos reglamentu (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (2) nustatytus tikslus, Sąjunga nuo 1990 m. finansuoja valstybių narių veiksmus žvejybos kontrolės ir reikalavimų vykdymo užtikrinimo srityje;

               (2)

               Reglamente (EB) Nr. 861/2006, be kita ko, numatytos Sąjungos finansinės priemonės žvejybos kontrolės, tikrinimo ir priežiūros išlaidoms 2007–2013 m. kompensuoti. Komisijos reglamente (EB) Nr. 391/2007 (3) nustatytos išsamios tokių priemonių įgyvendinimo taisyklės;

               (3)

               Europos Parlamento ir Tarybos reglamentu (ES) Nr. 693/2011 (4) pakeistas terminas, iki kurio valstybės narės turi pranešti Komisijai apie metinę žvejybos kontrolės programą;

               (4)

               paprastinimo sumetimais ir tada, kai nurodoma kai kurių investicijų žema kaina, tikslinga patvirtinti mažesnės nei 40 000 EUR vertės projektus neprašant valstybių narių juos pagrįsti;

               (5)

               taisyklės, susijusios su dokumentais, kuriais pagrindžiami išankstinio finansavimo prašymai, turėtų būti suderintos su 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (5), susijusiomis nuostatomis;

               (6)

               atsižvelgiant į patikimo finansų valdymo principą, valstybėms narėms turėtų būti pateiktos aiškios taikytinos taisyklės, kad jos galėtų pasinaudoti Sąjungos finansine parama žvejybos kontrolės ir reikalavimų vykdymo užtikrinimo išlaidoms padengti;

               (7)

               taisyklės, taikytinos Sąjungos finansiniam įnašui į nacionalines kontrolės programas, turėtų būti paprastesnės ir aiškesnės;

               (8)

               investicijas kontrolės ir reikalavimų vykdymo užtikrinimo srityje gali vykdyti kompetentingos nacionalinės valdžios institucijos, administracinės įstaigos arba privataus sektoriaus atstovai. Šiuo atžvilgiu išlaidų suvestinė turėtų būti suderinta;

               (9)

               todėl Reglamentas (EB) Nr. 391/2007 turėtų būti atitinkamai iš dalies pakeistas;

               (10)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 391/2007 iš dalies keičiamas taip:

               (1)

               3 straipsnio 1 dalis pakeičiama taip:
               „1.   Valstybės narės, norinčios gauti finansinę paramą už išlaidas, patirtas pagal Reglamento (EB) Nr. 861/2006 8 straipsnio a punktą, iki kiekvienų metų, einančių prieš atitinkamus įgyvendinimo metus, lapkričio 15 d. Komisijai praneša apie metines žvejybos kontrolės programas.“

               (2)

               5 straipsnio c punktas išbraukiamas.

               (3)

               10 straipsnio pavadinimas pakeičiamas taip: „Išankstinis finansavimas“.

               (4)

               10 straipsnio 1 dalyje žodis „avansinė išmoka“ keičiamas žodžiu „išankstinis finansavimas“.

               (5)

               10 straipsnio 2 dalis pakeičiama taip:
               „2.   Išankstinis finansavimas suteikiamas atitinkamos institucijos ir tiekėjo sutarties arba bet kokių patvirtinamųjų dokumentų, kuriais suteikiama galimybė patikrinti, ar finansuojami veiksmai atitinka 1 dalyje nurodytas projektų sąlygas, pagrindu.“

               (6)

               IV priedo a punkto iv papunktis pakeičiamas taip:

                           „iv)

                           inspektorių, prokurorų, teisėjų, kursuose dalyvaujančių žvejų ir mokymo personalo kelionpinigiai;“

               (7)

               V priedas iš dalies keičiamas taip:

                           a)

                           h punktas pakeičiamas taip:

                                       „h)

                                       nacionalinių institucijų personalo atlyginimų išlaidos ir kompensacijos;“;

                           b)

                           įterpiamas toks i punktas:

                                       „i)

                                       dotacijos.“

               (8)

               VI priedo x punktas pakeičiamas taip:

                           „x)

                           mokymų ir seminarų atveju nurodoma informacija apie renginio temą ir pranešėją, pateikiamas dalyvių sąrašas ir nurodoma mokymų data ir vieta.“

               (9)

               VII priedas pakeičiamas šio reglamento priedo tekstu.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2012 m. spalio 24 d.

            Komisijos vardu

            Pirmininkas

         José Manuel BARROSO

      (1)  OL L 160, 2006 6 14, p. 1.

      (2)  OL L 358, 2002 12 31, p. 59.

      (3)  OL L 97, 2007 4 12, p. 30.

      (4)  OL L 192, 2011 7 22, p. 33.

      (5)  OL L 248, 2002 9 16, p. 1.

      PRIEDAS

            „VII PRIEDAS

               Išlaidų deklaracija

            IŠLAIDOS (1), PATIRTOS VYKDANT NACIONALINĘ ŽVEJYBOS KONTROLĖS, TIKRINIMO IR PRIEŽIŪROS SISTEMŲ ĮGYVENDINIMO PROGRAMĄ
            Kaip numatyta Komisijos reglamento (EB) Nr. 391/2007 11 straipsnyje
            [data] Komisijos sprendimas Nr._
            Nacionalinė nuoroda (jei taikoma)_
            Aš, toliau pasirašęs (-iusi), _ atstovaujantis (-i) _ – institucijai, atsakingai už taikytinas finansų ir kontrolės procedūras, atlikęs (-usi) patikrinimą patvirtinu, kad toliau nurodytos sumos yra visos su patvirtintais projektais susijusios išlaidos, patirtos 20 m. pagal atitinkamus nacionalinius teisės aktus, su nuoroda į Tarybos reglamento (EB) Nr. 861/2006 8 straipsnio a punkte nustatytus veiksmus:

                        a)

                        kompiuterių technologija ir IT tinklai

                        _EUR (2)

                        b)

                        nuotolinės kontrolės technologijos ir elektroninio registravimo bei pranešimų siuntimo prietaisai

                        _EUR

                        c)

                        bandomieji naujųjų technologijų projektai

                        _EUR

                        d)

                        kontroliuojančių valstybės tarnautojų mokymo ir mainų programos

                        _EUR

                        e)

                        bandomosios patikrų ir stebėjimo schemos

                        _EUR

                        f)

                        viešųjų išlaidų vertinimas kontrolės srityje

                        _EUR

                        g)

                        seminarai ir žiniasklaida

                        _EUR

                        h)

                        laivų ir orlaivių įsigijimas ir modernizavimas

                        _EUR

                        IŠ VISO

                        _EUR

                  Taip pat patvirtinu, kad išlaidų suvestinė tiksli ir mokėjimo paraiškoje atsižvelgiama į visas jau kompensuotas išlaidas.
            Operacijos atliktos vadovaujantis Reglamente (EB) Nr. 861/2006 ir Reglamente (EB) Nr. 391/2007 išdėstytais tikslais ir Reglamento (EB) Nr. 2371/2002 nuostatomis, ypač dėl:

                        —

                        Reglamente (EB) Nr. 391/2007 išdėstytų reikalavimų laikymosi. Viešųjų pirkimo sutarčių atveju patvirtinu, kad sutartys buvo sudarytos su ekonomiškai naudingiausią pasiūlymą pateikusiu tiekėju, stengiantis išvengti interesų konflikto, laikantis skaidrumo ir vienodų sąlygų principo ir, jei taikytina, Bendrijos teisės aktuose išdėstytų reikalavimų, susijusių su viešųjų darbų, prekių ir paslaugų pirkimo sutarčių sudarymo tvarkos koordinavimu;

                        —

                        valdymo ir kontrolės procedūrų taikymo, siekiant patikrinti, ar įvykdyti su bendrai finansuojamais produktais bei paslaugomis susiję įpareigojimai ir ar pagrįstos išlaidos, skirtos užkirsti kelią pažeidimams, juos aptikti ir pašalinti, kovoti su sukčiavimu ir sugrąžinti nepagrįstai išmokėtas sumas.

                  Be to, patvirtinu, kad gavau avansinę išmoką/negavau avansinės išmokos (3) už pirmiau nurodytą (-us) _ veiksmą (-us).
            Išlaidų deklaracija yra tiksli.
            Data
            Pavardė didžiosiomis raidėmis, antspaudas ir pareigos ir kompetentingos institucijos atstovo parašas

         (1)  Investicijas, nurodytas Reglamento Nr. 861/2006 8 straipsnio a dalies i punkte, gali vykdyti kompetentingos nacionalinės valdžios institucijos, administracinės įstaigos arba privataus sektoriaus atstovai.

         (2)  Tiksli suma (šimtųjų tikslumu).

         (3)  Išbraukti, kas nereikalinga.“


title: 2013 m. balandžio 5 d. Komisijos įgyvendinimo reglamentas (ES) Nr. 316/2013, kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2013 m. balandžio 1 d. iki 2 d. , taikytinas paskirstymo koeficientas, ir kuriuo sustabdomas importo licencijų išdavimas 2013 m. balandžio mėnesiui

text:
6.4.2013

               LT

               Europos Sąjungos oficialusis leidinys

               L 97/3

         KOMISIJOS ĮGYVENDINIMO REGLAMENTAS (ES) Nr. 316/2013
   2013 m. balandžio 5 d.
   kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2013 m. balandžio 1 d. iki 2 d., taikytinas paskirstymo koeficientas, ir kuriuo sustabdomas importo licencijų išdavimas 2013 m. balandžio mėnesiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Europos ir Viduržemio jūros regiono valstybių susitarimo (3), steigiančio Europos Bendrijų bei jų valstybių narių ir Tuniso Respublikos asociaciją, protokolo Nr. 1 (4) 3 straipsnio 1 ir 2 dalimis pradedamos taikyti nulinio tarifo tarifinės kvotos importuoti neperdirbtam alyvuogių aliejui, kurio KN kodai yra 1509 10 10 ir 1509 10 90 ir kuris visas buvo pagamintas Tunise ir tiesiai iš tos šalies vežamas į Europos Sąjungą, šiame reglamente nustatytomis sąlygomis;

               (2)

               2006 m. gruodžio 20 d. Komisijos reglamento (EB) Nr. 1918/2006, atidarančio Tuniso kilmės alyvuogių aliejaus tarifinę kvotą ir nustatančio jos administravimą (5), 2 straipsnio 2 dalyje nustatytos importo licencijas išduodant taikomos mėnesiui skiriamo kiekio ribos;

               (3)

               laikantis Reglamento (EB) Nr. 1918/2006 3 straipsnio 1 dalies, kompetentingoms institucijoms pateiktose importo licencijų paraiškose bendras prašomas kiekis viršija minėto reglamento 2 straipsnio 2 dalyje nustatytą balandžio mėnesio ribą;

               (4)

               susidarius tokioms aplinkybėms, Komisija privalo nustatyti paskirstymo koeficientą, pagal kurį būtų galima išduoti importo licencijas proporcingai turimam kiekiui;

               (5)

               balandžio mėnesio riba pasiekta, importo licencijų šiam mėnesiui išduoti nebegalima,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1918/2006 3 straipsnio 1 dalį nuo 2013 m. balandžio 1 d. iki 2 d. pateiktoms importo licencijoms taikomas 29,360509 % paskirstymo koeficientas.
   Po 2013 m. balandžio 8 d. paprašytam kiekiui importo licencijos 2013 m. balandžio mėn. nebeišduodamos.
   2 straipsnis
   Šis reglamentas įsigalioja 2013 m. balandžio 6 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 5 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 97, 1998 3 30, p. 57.

      (4)  OL L 97, 1998 3 30, p. 2.

      (5)  OL L 365, 2006 12 21, p. 84.


title: 2016 m. rugsėjo 2 d. Komisijos įgyvendinimo reglamentas (ES) 2016/1451, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
3.9.2016

               LT

               Europos Sąjungos oficialusis leidinys

               L 237/10

         KOMISIJOS ĮGYVENDINIMO REGLAMENTAS (ES) 2016/1451
   2016 m. rugsėjo 2 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 2 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. vasario 13 d. Komisijos įgyvendinimo reglamentas (ES) Nr. 122/2012, kuriuo dėl medžiagos metilprednizolono iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

text:
14.2.2012

               LT

               Europos Sąjungos oficialusis leidinys

               L 40/2

         KOMISIJOS ĮGYVENDINIMO REGLAMENTAS (ES) Nr. 122/2012
   2012 m. vasario 13 d.
   kuriuo dėl medžiagos metilprednizolono iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija turėtų būti nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir didžiausia leidžiamoji koncentracija gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede;

               (3)

               metilprednizolonas šiuo metu yra įrašytas Reglamento (ES) Nr. 37/2010 priedo 1 lentelėje kaip medžiaga, leidžiama naudoti galvijams (skirta raumenims, riebalams, kepenims, inkstams ir pienui). Galvijų pienui nustatyta laikinoji didžiausia leidžiamoji šios medžiagos koncentracija (toliau – DLK) nustojo galioti 2011 m. liepos 1 d.;

               (4)

               gavęs ir įvertinęs papildomus duomenis, Veterinarinių vaistų komitetas rekomenduoja laikinąją galvijų pienui skirto metilprednizolono DLK nustatyti kaip galutinę;

               (5)

               taigi metilprednizolono įrašas Reglamento (ES) Nr. 37/2010 priedo 1 lentelėje turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 13 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  OL L 15, 2010 1 20, p. 1.

      PRIEDAS
      Metilprednizolono įrašas Reglamento (ES) Nr. 37/2010 priedo 1 lentelėje pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos
                     (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Metilprednizolonas

                     Metilprednizolonas

                     Galvijai

                     10 μg/kg

                     Raumenys

                     Kortikoidai, gliukokortikoidai“

                     10 μg/kg

                     Riebalai

                     10 μg/kg

                     Kepenys

                     10 μg/kg

                     Inkstai

                     2 μg/kg

                     Pienas


title: 2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO 2 kiekio mažinimo naujoviškų technologijų pripažinimo ir patvirtinimo sistema  Tekstas svarbus EEE

text:
26.7.2011

               LT

               Europos Sąjungos oficialusis leidinys

               L 194/19

         KOMISIJOS ĮGYVENDINIMO REGLAMENTAS (ES) Nr. 725/2011
   2011 m. liepos 25 d.
   kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 2 dalį,
   kadangi:

               (1)

               siekiant, kad būtų kuriamos ir kuo anksčiau taikomos naujos pažangios transporto priemonių technologijos, kuriomis mažinamas išmetamo CO2 kiekis, Reglamente (EB) Nr. 443/2009 gamintojams ir tiekėjams numatyta galimybė prašyti pripažinti tam tikras naujoviškas technologijas, kuriomis mažinamas keleivinių automobilių išmetamas CO2 kiekis. Todėl būtina aiškiai išdėstyti kriterijus, kuriais remiantis nustatoma, kurios technologijos pagal tą reglamentą turėtų būti laikomos ekologinėmis naujovėmis;

               (2)

               pagal Reglamento (EB) Nr. 443/2009 12 straipsnio 2 dalies c punktą technologijos, kurioms taikomas 2007 m. vasario 7 d. Komisijos komunikate „Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO2 dujų mažinimo persvarstymo rezultatai“ (2) ir 2007 m. vasario 7 d. Komisijos komunikate „Konkurencingos automobilių pramonės reglamentavimo sistema 21-ajame amžiuje“ (3) nurodytas integruotas požiūris ir kurios reglamentuojamos Sąjungos teisės aktais, nėra laikomos ekologinėmis naujovėmis pagal tą reglamentą. Tokios technologijos yra, pavyzdžiui, padangų slėgio stebėjimo sistemos, padangų pasipriešinimo riedėjimui technologijos ir pavarų perjungimo indikatoriai, kuriems taikomas 2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (4) ir 2009 m. lapkričio 25 d. Europos Parlamento ir Tarybos reglamentas (EB) Nr. 1222/2009 dėl padangų ženklinimo atsižvelgiant į degalų naudojimo efektyvumą ir kitus esminius parametrus (5) (taikomas padangų pasipriešinimo riedėjimui technologijoms);

               (3)

               technologija, kuri jau tam tikrą laiką yra paplitusi rinkoje, negali būti laikoma naujoviška pagal Reglamento (EB) Nr. 443/2009 12 straipsnį, todėl negali būti laikoma ir ekologine naujove. Siekiant sukurti tinkamas paskatas, reikėtų apriboti technologijos skverbtį rinkoje iki tam tikros nedidelės rinkos dalies, kaip apibrėžta Reglamento (EB) Nr. 443/200911 straipsnio 4 dalyje, o atskaitos metais laikyti 2009 m. Tos ribinės vertės turėtų būti persvarstytos ne vėliau kaip 2015 m.;

               (4)

               siekiant, kad būtų kuriamos technologijos, kuriomis galima labiausiai sumažinti keleivinių automobilių išmetamo CO2 kiekį, visų pirma naujoviškos varomosios jėgos technologijos, ekologinėmis turėtų būti laikomos tik tos technologijos, kurios susijusios tik su transporto priemonės važiavimo funkcija ir kurias naudojant labai sumažinamas bendras transporto priemonės sunaudojamos energijos kiekis. Ekologinėmis naujovėmis nelaikomos technologijos, kurios tik padeda siekti šio tikslo ar kuriomis padidinamas vairuotojo arba keleivių patogumas;

               (5)

               pagal Reglamentą (EB) Nr. 443/2009 paraiškas gali teikti gamintojai ir tiekėjai. Su paraiška turi būti pateikiami ir būtini įrodymai, kad technologija atitinka visus kriterijus, ir nurodoma metodika, pagal kurią išmatuojama, kiek sumažinamas išmetamo CO2 kiekis naudojant naujovišką technologiją;

               (6)

               turėtų būti įmanoma pakankamai tiksliai išmatuoti, kiek sumažinamas išmetamo CO2 kiekis naudojant ekologinę naujovę. Pakankamai tiksliai išmatuoti galima tik tuo atveju, jei išmetamas CO2 kiekis sumažėja ne mažiau nei 1 g CO2/km;

               (7)

               jei CO2 kiekio sumažėjimą lemia vairuotojo elgsena arba kiti nuo paraiškos teikėjo nepriklausantys veiksniai, tokia technologija iš esmės negali būti laikoma ekologine naujove, išskyrus tuo atveju, jei, remiantis patikimais nepriklausomais statistiniais duomenimis, galima daryti patikrinamas prielaidas apie įprastą vairuotojo elgseną;

               (8)

               atliekant standartinį tipo patvirtinimo bandymų ciklą, per kurį išmatuojamas transporto priemonės išmetamo CO2 kiekis, negalima nustatyti, kiek iš viso sumažėja išmetamo CO2 kiekis naudojant tam tikras technologijas. Kadangi būtų tinkamai skatinama kurti naujoves, apskaičiuojant, kiek iš viso sumažėja išmetamo CO2 kiekis, reikėtų atsižvelgti tik į tą išmetamo CO2 kiekio sumažėjimą, kurio negalima nustatyti atliekant standartinį bandymų ciklą;

               (9)

               norint įrodyti, kiek sumažėja išmetamo CO2 kiekis, reikėtų lyginti, kiek CO2 išmeta ta pati transporto priemonė naudojant ekologinę naujovę ir jos nenaudojant. Reikėtų taikyti tokią bandymo metodiką, kurios matavimai patikimi, pakartojami ir palyginami. Kadangi nėra sutarta dėl tikroviškesnio važiavimo ciklo, siekiant užtikrinti vienodas sąlygas, turėtų būti remiamasi Naujojo Europos važiavimo ciklo, kaip nurodyta 2008 m. liepos 18 d. Komisijos reglamente (EB) Nr. 692/2008, įgyvendinančiame ir iš dalies keičiančiame Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (6), važiavimo modeliais kaip bendru pagrindu. Bandymo metodika turėtų būti grindžiama važiuoklės dinamometro matavimais arba modeliavimu ar imitavimu, kai šios metodikos leistų pasiekti geresnių ir tikslesnių rezultatų;

               (10)

               Komisija turėtų parengti paraiškos ir bandymo metodikų rengimo gaires, kurios turėtų būti reguliariai atnaujinamos atsižvelgiant į vertinant įvairias paraiškas įgytą patirtį;

               (11)

               pagal Reglamentą (EB) Nr. 443/2009 su paraiška pateikiama nepriklausomos sertifikuotos įstaigos parengta patikros ataskaita. Tokia įstaiga turėtų būti 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (7), nurodyta A arba B kategorijos techninė tarnyba. Tačiau siekiant užtikrinti, kad tokia įstaiga būtų nepriklausoma, pagal tos direktyvos 41 straipsnio 6 dalį paskirtos techninės tarnybos neturėtų būti laikomos šiame reglamente apibrėžtomis nepriklausomomis sertifikuotomis įstaigomis. Tokia įstaiga turėtų su patikros ataskaita pateikti atitinkamą įrodymą, kad ji nėra priklausoma nuo paraiškos teikėjo;

               (12)

               kad būtų veiksmingai registruojama ir stebima, kiek sumažėja savitasis atskirų transporto priemonių išmetamo CO2 kiekis, tas sumažėjimas turėtų būti tvirtinamas suteikiant transporto priemonės tipo patvirtinimą, o visas sumažėjimas turėtų būti nurodytas atitikties liudijime pagal Direktyvą 2007/46/EB;

               (13)

               Komisijai turėtų būti suteikta galimybė vykdyti patvirtinto atskirų transporto priemonių išmetamo CO2 kiekio sumažėjimo ad hoc patikras. Jei akivaizdu, kad patvirtintas sumažėjimas neatitinka sprendime, kuriuo technologija pripažįstama ekologine naujove, numatyto sumažėjimo, Komisijai turėtų būti suteikta galimybė apskaičiuojant vidutinį savitąjį išmetamo CO2 kiekį nepaisyti tokio patvirtinto išmetamo CO2 kiekio sumažėjimo. Tačiau reikėtų nustatyti tam tikrą laikotarpį, per kurį gamintojas galėtų įrodyti, kad patvirtintos vertės yra tikslios;

               (14)

               kad paraiškų teikimo procedūra būtų skaidri, reikėtų visuomenei skelbti apibendrintą informaciją apie naujoviškų technologijų ir bandymo metodikų pripažinimo paraiškas. Visuomenei turėtų būti suteikta galimybė susipažinti su pripažintomis bandymo metodikomis. Prireikus turėtų būti taikomos 2001 m. gegužės 30 d. Europos Parlamento ir Tarybos reglamente (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (8) nustatytos teisės visuomenei susipažinti su dokumentais išimtys;

               (15)

               remiantis Reglamento (EB) Nr. 443/2009 13 straipsnio 3 dalimi, naujoviškos technologijos nebegali būti pripažįstamos tame reglamente nustatyta tvarka nuo persvarstytos išmetamo CO2 kiekio matavimo tvarkos taikymo pradžios. Kad būtų tinkamai palaipsniui panaikinamas pagal šį reglamentą suteiktas ekologinių naujovių pripažinimas, šis reglamentas turėtų būti persvarstytas ne vėliau kaip 2015 m.;

               (16)

               šiame reglamente numatytos priemonės atitinka Klimato kaitos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nustatoma keleivinių automobilių išmetamo CO2 kiekio mažinimo naujoviškų technologijų pripažinimo paraiškų teikimo ir vertinimo, pripažinimo bei patvirtinimo tvarka pagal Reglamento (EB) Nr. 443/2009 12 straipsnį.
   2 straipsnis
   Taikymo sritis
   1.   Naujoviška technologija nelaikoma technologija, kuriai taikomas Reglamento (EB) Nr. 443/2009 1 straipsnyje nurodytas integruotas požiūris ir kuri priskiriama šioms priemonėms:

               a)

               oro kondicionavimo sistemų veiksmingumo gerinimas;

               b)

               padangų slėgio stebėjimo sistemos, kurioms taikomas Reglamentas (EB) Nr. 661/2009;

               c)

               padangų pasipriešinimo riedėjimui technologijos, kurioms taikomas Reglamentas (EB) Nr. 661/2009 ir Reglamentas (EB) Nr. 1222/2009;

               d)

               pavarų perjungimo indikatoriai, kuriems taikomas Reglamentas (EB) Nr. 661/2009;

               e)

               biodegalų naudojimas.

         2.   Pagal šį reglamentą teikti technologijos pripažinimo paraišką galima tuo atveju, jei įvykdytos šios sąlygos:

               a)

               technologija įdiegta ne daugiau kaip 3 % visų naujų 2009 m. įregistruotų keleivinių automobilių;

               b)

               technologija susijusi su elementais, kurie būtini, kad transporto priemonė veiktų efektyviai, ir atitinka Direktyvos 2007/46/EB reikalavimus.

         3 straipsnis
   Sąvokų apibrėžtys
   Be nustatytųjų Reglamento (EB) Nr. 443/2009 2 ir 3 straipsniuose, šiame reglamente pateikiamos šių terminų apibrėžtys:
   a)   naujoviška technologija– technologija arba technologijų su panašiais technologiniais ypatumais ir charakteristikomis derinys, su kuriomis susijusį išmetamo CO2 kiekio sumažėjimą galima įrodyti taikant vieną bandymo metodiką ir kurių kiekviena patenka į 2 straipsnyje nurodytą taikymo sritį;
   b)   tiekėjas– naujoviškos technologijos gamintojas, atsakingas už tai, kad būtų užtikrinta produkto atitiktis reikalavimams, arba jo įgaliotasis atstovas Sąjungoje, arba importuotojas;
   c)   paraiškos teikėjas– gamintojas arba tiekėjas, teikiantis naujoviškos technologijos pripažinimo ekologine naujove paraišką;
   d)   ekologinė naujovė– naujoviška technologija ir su ja susijusi bandymo metodika, kurias pagal šį reglamentą pripažino Komisija;
   e)   nepriklausoma sertifikuota įstaiga– Direktyvos 2007/46/EB 41 straipsnio 3 dalies a ir b punktuose nurodyta A arba B kategorijos techninė tarnyba, atitinkanti tos direktyvos 42 straipsnyje nustatytus reikalavimus, išskyrus pagal tos direktyvos 41 straipsnio 6 dalį paskirtas technines tarnybas.
   4 straipsnis
   Paraiška
   1.   Naujoviškos technologijos pripažinimo ekologine naujove paraiška Komisijai teikiama raštu. Paraiška ir visi patvirtinamieji dokumentai taip pat teikiami elektroniniu paštu ar per elektroninį duomenų nešlį arba įkeliami į Komisijos valdomą serverį. Raštiškoje paraiškoje pateikiamas patvirtinamųjų dokumentų sąrašas.
   2.   Paraiškoje pateikiama ši informacija:

               a)

               paraiškos teikėjo kontaktiniai duomenys;

               b)

               naujoviškos technologijos apibūdinimas ir jos įdiegimo transporto priemonėje būdas, įskaitant įrodymus, kad technologija patenka į 2 straipsnyje nurodytą taikymo sritį;

               c)

               glaustas naujoviškos technologijos ir šios dalies e punkte nurodytos bandymo metodikos apibūdinimas, įskaitant išsamią informaciją, kuria patvirtinama, kad įvykdytos 2 straipsnio 2 dalyje numatytos sąlygos, kuris viešai paskelbiamas pateikus Komisijai paraišką;

               d)

               apytikrį transporto priemonių, kuriose galima arba ketinama įdiegti naujovišką technologiją, skaičių, ir apytikrį tų transporto priemonių išmetamo CO2 kiekio sumažėjimą naudojant tą technologiją;

               e)

               metodika, kuria įrodomas išmetamo CO2 kiekio sumažėjimas naudojant naujovišką technologiją, arba, jei tokią metodiką jau pripažino Komisija, nuoroda į tą pripažintą metodiką;

               f)

               įrodymai, kad:

                           i)

                           išmetamo CO2 kiekio sumažėjimas naudojant naujovišką technologiją atitinka 9 straipsnio 1 dalyje nurodytą ribinę vertę, atsižvelgiant į technologijos dėvėjimąsi bėgant laikui;

                           ii)

                           naujoviškai technologijai netaikomas Reglamento (EB) Nr. 443/2009 12 straipsnio 2 dalies c punkte nurodytas standartinis bandymų ciklas, per kurį matuojamas CO2 kiekis, kaip nurodyta šio reglamento 9 straipsnio 2 dalyje;

                           iii)

                           paraiškos teikėjas yra atsakingas už išmetamo CO2 kiekio sumažinimą naudojant naujovišką technologiją, kaip nurodyta 9 straipsnio 3 dalyje;

               g)

               7 straipsnyje nurodyta nepriklausomos sertifikuotos įstaigos parengta patikros ataskaita.

         5 straipsnis
   Bazinė transporto priemonė ir ekologinių naujovių transporto priemonė
   1.   Norėdamas pateikti 8 straipsnyje nurodytus išmetamo CO2 kiekio įrodymus, paraiškos teikėjas nurodo:

               a)

               ekologinių naujovių transporto priemonę, kurioje turi būti įdiegta naujoviška technologija;

               b)

               bazinę transporto priemonę, kurioje nebus įdiegta naujoviška technologija, bet kuri visais kitais atžvilgiais yra tokia pati, kaip ir ekologinių naujovių transporto priemonė.

         2.   Jei paraiškos teikėjas mano, kad 8 ir 9 straipsniuose nurodytus dalykus galima įrodyti nenaudojant bazinės transporto priemonės ir ekologinių naujovių transporto priemonės, kaip nurodyta šio straipsnio 1 dalyje, paraiškoje pateikiama būtina išsami informacija, kuria patvirtinama tokia išvada, ir nurodoma metodika, kurią taikant gaunami lygiaverčiai rezultatai.
   6 straipsnis
   Bandymo metodika
   1.   4 straipsnio 2 dalies e punkte nurodyta bandymo metodika turi būti tokia, kad ją taikant būtų gaunami patikrinami, pakartojami ir palyginami rezultatai. Ją taikant turi būti galima remiantis statistiškai labai reikšmingais duomenimis praktiškai įrodyti, kaip taikant naujovišką technologiją sumažės išmetamo CO2 kiekis, ir tokia, kad prireikus būtų atsižvelgiama į sąveiką su kitomis ekologinėmis naujovėmis.
   2.   Komisija paskelbia įvairių galimų naujoviškų technologijų, atitinkančių 1 dalies kriterijus, bandymo metodikų rengimo gaires.
   7 straipsnis
   Patikros ataskaita
   1.   4 straipsnio 2 dalies g punkte nurodytą patikros ataskaitą parengia nepriklausoma sertifikuota įstaiga, kuri negali būti paraiškos teikėjo dalis arba kitaip su juo susijusi.
   2.   Rengdama patikros ataskaitą, nepriklausoma sertifikuota įstaiga:

               a)

               patikrina, ar laikomasi 2 straipsnio 2 dalyje nurodytų kriterijų;

               b)

               patikrina, ar pagal 4 straipsnio 2 dalies f punktą pateikta informacija atitinka 9 straipsnyje nustatytus kriterijus;

               c)

               patikrina, ar 4 straipsnio 2 dalies e punkte nurodyta bandymo metodika yra tinkama 4 straipsnio 2 dalies d punkte nurodytų transporto priemonių išmetamo CO2 kiekio sumažėjimui patvirtinti ir ar ši metodika atitinka būtiniausius 6 straipsnio 1 dalyje nurodytus reikalavimus;

               d)

               patikrina, ar naujoviška technologija atitinka taikomus transporto priemonės tipo patvirtinimo reikalavimus;

               e)

               patvirtina atitinkanti šio straipsnio 1 dalyje nurodytą reikalavimą.

         3.   Kad pagal 11 straipsnį būtų galima patvirtinti išmetamo CO2 kiekio sumažėjimą, nepriklausoma sertifikuota įstaiga gamintojo prašymu parengia kelių ekologinių naujovių, įdiegtų vieno tipo, varianto ar versijos transporto priemonėse, sąveikos ataskaitą.
   Ataskaitoje nurodomas išmetamo CO2 kiekio sumažėjimas dėl įvairių ekologinių naujovių, atsižvelgiant į jų sąveikos poveikį.
   8 straipsnis
   Išmetamo CO2 kiekio įrodymas
   1.   Turi būti įrodomas šis įvairių tipinių pagal 4 straipsnio 2 dalies d punktą nurodytų atskirų transporto priemonių išmetamo CO2 kiekis:

               a)

               bazinės transporto priemonės išmetamo CO2 kiekis ir ekologinių naujovių transporto priemonės, kurioje įdiegta veikianti naujoviška technologija, išmetamo CO2 kiekis, apskaičiuotas taikant 4 straipsnio 2 dalies e punkte nurodytą metodiką;

               b)

               bazinės transporto priemonės išmetamo CO2 kiekis ir ekologinių naujovių transporto priemonės, kurioje įdiegta veikianti naujoviška technologija, išmetamo CO2 kiekis, apskaičiuotas taikant Reglamento (EB) Nr. 443/2009 12 straipsnio 2 dalies c punkte nurodytą standartinį bandymų ciklą.

         Išmetamo CO2 kiekis pagal pirmos pastraipos a ir b punktus įrodomas visus bandymus atliekant vienodomis sąlygomis.
   2.   Atskiros transporto priemonės išmetamo CO2 kiekio sumažėjimas yra pagal 1 dalies pirmos pastraipos a punktą įrodytų išmetamo CO2 kiekių skirtumas.
   Tuo atveju, kai skiriasi pagal 1 dalies pirmos pastraipos b punktą įrodyti išmetamo CO2 kiekiai, tas skirtumas atimamas iš bendro išmetamo CO2 kiekio sumažėjimo, įrodyto pagal 1 dalies pirmos pastraipos a punktą.
   9 straipsnis
   Atitikties reikalavimams kriterijai
   1.   Minimalus išmetamo CO2 kiekio sumažėjimas naudojant naujovišką technologiją turi būti 1 g CO2/km. Jei pagal 8 straipsnio 2 dalį įrodytas bendras išmetamo CO2 kiekio sumažėjimas naudojant naujovišką technologiją yra ne mažesnis nei 1 g CO2/km, laikoma, kad ši ribinė vertė yra pasiekta.
   2.   Jei į bendrą išmetamo CO2 kiekio sumažėjimą naudojant naujovišką technologiją neįskaičiuotas išmetamo CO2 kiekio sumažėjimas, įrodytas atliekant standartinį bandymų ciklą pagal 8 straipsnio 2 dalį, laikoma, kad naujoviškai technologijai standartinis bandymų ciklas netaikomas.
   3.   4 straipsnio 2 dalies b punkte nurodytame techniniame naujoviškos technologijos apibūdinime pateikiama išsami informacija, reikalinga norint įrodyti, kad išmetamo CO2 kiekis naudojant tą technologiją sumažės nepaisant nuo paraiškos teikėjo nepriklausančių nuostatų ir parinkčių.
   Jei apibūdinimas grindžiamas prielaidomis, tos prielaidos turi būti patikrinamos ir grindžiamos patikimais nepriklausomais statistiniais duomenimis ir jų taikymu visoje Sąjungoje.
   10 straipsnis
   Ekologinės naujovės pripažinimo paraiškos vertinimas
   1.   Gavusi paraišką, Komisija viešai paskelbia glaustą naujoviškos technologijos ir bandymo metodikos apibūdinimą, nurodytą 4 straipsnio 2 dalies c punkte.
   2.   Komisija įvertina paraišką ir per 9 mėnesius nuo visos paraiškos gavimo dienos naujovišką technologiją ir jos bandymo metodiką pripažįsta ekologine naujove, išskyrus tuos atvejus, kai pareiškiama prieštaravimų dėl technologijos atitikties reikalavimams arba bandymo metodikos tinkamumo.
   Sprendime pripažinti naujovišką technologiją ekologine naujove nurodoma informacija, kurios reikia, kad būtų galima pagal šio reglamento 11 straipsnį patvirtinti išmetamo CO2 kiekio sumažėjimą, atsižvelgiant į taikomas Reglamente (EB) Nr. 1049/2001 nurodytas teisės visuomenei susipažinti su dokumentais išimtis.
   3.   Komisija gali reikalauti pakoreguoti siūlomą bandymo metodiką arba reikalauti taikyti kitą nei paraiškos teikėjo siūloma pripažinta bandymo metodika. Dėl siūlomo koregavimo arba bandymo metodikos pasirinkimo konsultuojamasi su paraiškos teikėju.
   4.   Jei Komisija nustato, kad dėl naujoviškos technologijos ir su ja susijusios bandymo metodikos sudėtingumo arba dėl paraiškos apimties ir turinio per 9 mėnesių vertinimo laikotarpį paraiškos tinkamai įvertinti neįmanoma, vertinimo laikotarpis gali būti pratęsiamas penkiais mėnesiais.
   Per 40 dienų nuo paraiškos gavimo dienos Komisija praneša paraiškos teikėjui, ar paraiškos vertinimo laikotarpis bus pratęstas.
   11 straipsnis
   Išmetamo CO2 kiekio sumažėjimo naudojant ekologinę naujovę patvirtinimas
   1.   Gamintojas, norintis sumažinti savo gaminamų transporto priemonių vidutinį savitąjį išmetamo CO2 kiekį, kad, naudodamas ekologinę naujovę, dėl kurios išmetama mažiau CO2, pasiektų savitąją teršalų išmetimo normą, Direktyvoje 2007/46/EB apibrėžtai įgaliotajai institucijai teikia transporto priemonės, kurioje įdiegta ekologinė naujovė, EB tipo patvirtinimo sertifikato paraišką. Su sertifikato paraiška pateikiami dokumentai, kuriuose pateikiama Direktyvos 2007/46/EB 6 straipsnyje nurodyta būtina informacija, ir joje nurodomas Komisijos sprendimas pripažinti ekologinę naujovę pagal šio reglamento 10 straipsnio 2 dalį.
   2.   Pagal šio reglamento 8 straipsnį įrodytas patvirtintas išmetamo CO2 kiekio sumažėjimas naudojant ekologinę naujovę atskirai nurodomas tipo patvirtinimo dokumentuose ir pagal Direktyvą 2007/46/EB išduodamame atitikties liudijime, remiantis techninių tarnybų pagal tos direktyvos 11 straipsnį atliktais bandymais ir taikant pripažintą bandymo metodiką.
   Jei tam tikro tipo, varianto ar versijos transporto priemonių išmetamo CO2 kiekio sumažėjimas naudojant ekologinę naujovę yra mažesnis nei 9 straipsnio 1 dalyje nurodyta ribinė vertė, toks sumažėjimas nėra patvirtinamas.
   3.   Jei transporto priemonėje įdiegta daugiau kaip viena ekologinė naujovė, 8 straipsnio 1 dalyje nurodyta tvarka atskirai įrodomas išmetamo CO2 kiekio sumažėjimas naudojant kiekvieną ekologinę naujovę. Bendras išmetamo CO2 kiekio sumažėjimas, į kurį atsižvelgiama tvirtinant tą transporto priemonę, yra pagal 8 straipsnio 2 dalį nustatyta visų tokių sumažėjimų suminė vertė.
   4.   Jei negalima atmesti kelių vienoje transporto priemonėje įdiegtų ekologinių naujovių sąveikos tikimybės dėl to, kad jos yra akivaizdžiai skirtingo pobūdžio, gamintojas tai nurodo įgaliotajai institucijai teikiamoje paraiškoje ir pateikia 7 straipsnio 3 dalyje nurodytą nepriklausomos sertifikuotos įstaigos parengtą tokios sąveikos poveikio išmetamo CO2 kiekio sumažėjimui naudojant transporto priemonėje įdiegtas ekologines naujoves ataskaitą.
   Jei dėl tokios sąveikos bendras išmetamo CO2 kiekio sumažėjimas yra mažesnis nei 1 g CO2/km padauginus iš ekologinių naujovių skaičiaus, apskaičiuojant bendrą išmetamo CO2 kiekio sumažėjimą pagal šio straipsnio 3 dalį atsižvelgiama tik į tą išmetamo CO2 kiekio sumažėjimą naudojant ekologinę naujovę, kuris atitinka 9 straipsnio 1 dalyje nurodytą ribinę vertę.
   12 straipsnis
   Patvirtinimo persvarstymas
   1.   Komisija užtikrina, kad būtų vykdomos su atskiromis transporto priemonėmis susijusių patvirtinimų ir išmetamo CO2 kiekio sumažėjimo ad hoc patikros.
   Jei Komisija nustato, kad skiriasi patvirtintas išmetamo CO2 kiekio sumažėjimas ir per patikras taikant atitinkamą bandymo metodiką ar metodikas nustatytas išmetamo CO2 kiekio sumažėjimas, ji apie tai praneša gamintojui.
   Gamintojas per 60 dienų nuo pranešimo gavimo dienos gali pateikti Komisijai įrodymus, kad patvirtintas išmetamo CO2 kiekio sumažėjimas yra teisingas. Komisijos prašymu pateikiama 7 straipsnio 3 dalyje nurodyta įvairių ekologinių naujovių sąveikos ataskaita.
   2.   Jei 1 dalyje nurodyti įrodymai nepateikiami per nurodytą laikotarpį arba jei Komisija nustato, kad pateiktų įrodymų nepakanka, apskaičiuodama to gamintojo kitų kalendorinių metų vidutinį savitąjį išmetamo CO2 kiekį, ji gali nuspręsti neatsižvelgti į patvirtintą išmetamo CO2 kiekio sumažėjimą.
   3.   Gamintojas, į kurio patvirtintą išmetamo CO2 kiekio sumažėjimą nebeatsižvelgiama, gali prašyti iš naujo patvirtinti atitinkamų transporto priemonių išmetamo CO2 kiekio sumažėjimą 11 straipsnyje nustatyta tvarka.
   13 straipsnis
   Informacijos atskleidimas
   Paraiškos teikėjas, prašantis pagal šį reglamentą pateiktą informaciją laikyti konfidencialia, pagrindžia, kodėl taikoma viena iš Reglamento (EB) Nr. 1049/2001 4 straipsnyje nurodytų išimčių.
   14 straipsnis
   Persvarstymas
   Šis reglamentas ir pagal jį pripažintos ekologinės naujovės persvarstomos ne vėliau kaip 2015 m. gruodžio 31 d.
   15 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 25 d.

            Komisijos vardu

            Pirmininkas

         José Manuel BARROSO

      (1)  OL L 140, 2009 6 5, p. 1.

      (2)  COM(2007) 19 galutinis.

      (3)  COM(2007) 22 galutinis.

      (4)  OL L 200, 2009 7 31, p. 1.

      (5)  OL L 342, 2009 12 22, p. 46.

      (6)  OL L 199, 2008 7 28, p. 1.

      (7)  OL L 263, 2007 10 9, p. 1.

      (8)  OL L 145, 2001 5 31, p. 43.


title: 2016 m. balandžio 5 d. Komisijos įgyvendinimo reglamentas (ES) 2016/593, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Olive de Nîmes (SKVN)] specifikacijos pakeitimas

text:
19.4.2016

               LT

               Europos Sąjungos oficialusis leidinys

               L 103/12

         KOMISIJOS ĮGYVENDINIMO REGLAMENTAS (ES) 2016/593
   2016 m. balandžio 5 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Olive de Nîmes (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Olive de Nîmes“, kuri įregistruota Komisijos reglamentu (ES) Nr. 991/2010 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Olive de Nîmes“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 5 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2010 m. lapkričio 4 d. Komisijos reglamentas (ES) Nr. 991/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Olive de Nîmes (SKVN)] (OL L 288, 2010 11 5, p. 12).

      (3)  OL C 358, 2015 10 30, p. 11.


title: 2012 m. birželio 25 d. Tarybos įgyvendinimo reglamentas 2012/544/BUSP, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis

text:
26.6.2012

               LT

               Europos Sąjungos oficialusis leidinys

               L 165/20

         TARYBOS ĮGYVENDINIMO REGLAMENTAS 2012/544/BUSP
   2012 m. birželio 25 d.
   kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje (1), ypač į jo 32 straipsnio 1 dalį,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012;

               (2)

               atsižvelgiant į padėties Sirijoje sunkumą ir vadovaujantis 2012 m. birželio 25 d. Tarybos įgyvendinimo sprendimu 2012/335/BUSP, kuriuo įgyvendinamas Tarybos sprendimas 2011/782/BUSP dėl ribojamųjų priemonių Sirijai (2), į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti vieną papildomą asmenį ir papildomus subjektus,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas asmuo ir subjektai įtraukiami į Reglamento (ES) Nr. 36/2012 II priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 16, 2012 1 19, p. 1.

      (2)  Žr. šio Oficialiojo leidinio p. 80.

      PRIEDAS

         1 STRAIPSNYJE NURODYTAS ASMUO IR SUBJEKTAI

         Asmenys

                  Vardas, pavardė

                  Identifikavimo informacija

                  Įtraukimo į sąrašą priežastys

                  Įtraukimo į sąrašą data

                  1.

                  Bouthaina Shaaban
                  (dar žinoma kaip Buthaina Shaaban)

                  Gimusi 1953 m. Homse, Sirijoje

                  Nuo 2008 m. liepos mėn. Prezidento patarėja politikos ir žiniasklaidos klausimais; eidama šias pareigas yra susijusi su smurtinėmis represijomis prieš gyventojus.

                  2012 6 26

         Subjektai

                  Pavadinimas

                  Identifikavimo informacija

                  Įtraukimo į sąrašą priežastys

                  Įtraukimo į sąrašą data

                  1.

                  Gynybos ministerija

                  Adresas: Umayyad Square, Damascus
                  Tel. +963 11 7770700

                  Sirijos Vyriausybės padalinys, tiesiogiai dalyvaujantis vykdant represijas.

                  2012 6 26

                  2.

                  Vidaus reikalų ministerija

                  Adresas: Merjeh Square, Damascus
                  Tel. +963 11 2219400, +963 11 2219401, +963 11 2220220, +963 11 2210404

                  Sirijos Vyriausybės padalinys, tiesiogiai dalyvaujantis vykdant represijas.

                  2012 6 26

                  3.

                  Sirijos nacionalinio saugumo tarnyba

                  Sirijos Vyriausybės tarnyba ir Sirijos Ba'ath partijos padalinys. Tiesiogiai dalyvauja vykdant represijas. Vadovavo Sirijos saugumo pajėgoms joms naudojant itin žiaurų smurtą prieš demonstrantus.

                  2012 6 26

                  4.

                  Syria International Islamic Bank (SIIB)
                  (dar vadinamas: Syria International Islamic Bank (SIIB); dar vadinamas: SIIB)

                  Vieta: Syria International Islamic Bank Building, Main Highway Road, Al Mazzeh Area, P.O. Box 35494, Damascus, Syria
                  Kita vieta: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Syria

                  SIIB veikė kaip Sirijos komercinio banko (Commercial Bank of Syria) priedanga; tai sudarė sąlygas tam bankui išvengti ES jam nustatytų sankcijų. 2011–2012 m. SIIB slapta sudarė Sirijos komerciniam bankui sąlygas suteikti beveik 150 mln. USD vertės finansavimą. Finansinius susitarimus, kuriuos esą sudarė SIIB, iš tikrųjų sudarė Sirijos komercinis bankas.
                  SIIB ne tik padėjo Sirijos komerciniam bankui išvengti sankcijų, bet ir 2012 m. sudarė sąlygas atlikti kelis didelius mokėjimus Sirijos ir Libano komerciniam bankui, kuriam ES taip pat yra nustačiusi sankcijas.
                  Taip SIIB prisideda prie finansinės paramos Sirijos režimui teikimo.

                  2012 6 26

                  5.

                  General Organisation of Radio and TV
                  (dar vadinama: Syrian Directorate General of Radio & Television Est; (dar vadinama: General Radio and Television Corporation; dar vadinama: General Radio and Television Corporation; dar vadinama: GORT)

                  Adresas: Al Oumaween Square, P.O. Box 250, Damascus, Syria.
                  Tel. (963 11) 223 4930

                  Valstybės valdoma agentūra, pavaldi Sirijos informacijos ministerijai; todėl remia ir propaguoja jos vykdomą informacijos politiką. Ji atsakinga už Sirijos valstybinių televizijos kanalų (dviejų antžeminių ir vieno palydovinio) ir valstybinių radijo stočių veikimą. GORT kurstė naudoti smurtą prieš civilius gyventojus Sirijoje; ja naudojamasi kaip Assad režimo propagandos priemone ir dezinformacijos platinimo priemone.

                  2012 6 26

                  6.

                  Syrian Company for Oil Transport
                  (dar vadinama: Syrian Crude Oil Transportation Company; dar vadinama: SCOT; dar vadinama: SCOTRACO)

                  Banias Industrial Area, Latakia Entrance Way, P.O. Box 13, Banias, Syria; Interneto svetainės adresas: www.scot-syria.com; elektroninio pašto adresas: scot50@scn-net.org

                  Valstybinė Sirijos naftos bendrovė. Teikia finansinę paramą režimui.

                  2012 6 26


title: 2015 m. kovo 20 d. Komisijos įgyvendinimo reglamentas (ES) 2015/481, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.3.2015

               LT

               Europos Sąjungos oficialusis leidinys

               L 77/5

         KOMISIJOS ĮGYVENDINIMO REGLAMENTAS (ES) 2015/481
   2015 m. kovo 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 20 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.